১ ফেব্রুয়ারি সংসদে কেন্দ্রীয় বাজেট পেশ, একাধিক প্রত্যাশায় মধ্যবিত্তরা

ওয়েবডেস্ক- আগামীকাল, ১ ফেব্রুয়ারি (1 February) সংসদে বাজেট পেশ (Union Budget) । ২০২৬ (2026) সালের বাজেট পেশ করবেন অর্থমন্ত্রী নির্মলা সীতারামন (Finance Minister Nirmala Sitharaman) । কাল নবম বাজেট পেশ করবেন অর্থমন্ত্রী। প্রতি বছরের মতো বাজেট ঘিরে একাধিক প্রত্যাশা সাধারণ মধ্যবিত্ত মানুষের।

সেই সঙ্গে কৃষক, রেলযাত্রী, বেতনভোগীরাওদের মধ্যেও বাজেট নিয়ে তুঙ্গে প্রত্যাশা। সরকারের তরফে আয়কর, রেলওয়ে এবং সামাজিক কল্যাণমূলক প্রকল্পে একাধিক গুরুত্বপূর্ণ ঘোষণার সম্ভাবনা রয়েছে। এবছর আয়কর ক্ষেত্রে বেতনভোগীদের জন্য বড় কিছু ঘোষণা করতে পারে কেন্দ্র সরকার। নতুন কর ব্যবস্থার আওতায় স্ট্যান্ডার্ড ডিডাকশন বর্তমান ৭৫ হাজার টাকা থেকে বাড়িয়ে ১ লক্ষ টাকা করার সম্ভাবনা রয়েছে।

এটি হলে বেতনভোগীদের করমুক্ত আয়ের সীমা বর্তমান ১২.৭৫ লক্ষ টাকা থেকে বেড়ে প্রায় ১৩ লক্ষ টাকায় পৌঁছতে পারে, এটি হলে সুবিধা হবে মধ্যবিত্তদের। অপরদিকে কৃষকেরাও তাকিয়ে রয়েছে সেই বাজেটের দিকে। কৃষকদের জন্য প্রধানমন্ত্রী কিষাণ সম্মান নিধি যোজনাতেও পরিবর্তনের সম্ভাবনা রয়েছে। বর্তমানে এই প্রকল্পের আওতায় কৃষকেরা বছরে ৬ হাজার টাকা আর্থিক সহায়তা দেওয়া হয়। সেটি বাড়িয়ে ৮ থেকে ১০ হাজার টাকা করা যেতে পারে। সেই সঙ্গে রেলওয়ে খাতে উল্লেখযোগ্য ঘোষণা করতে পারেন কেন্দ্রীয় অর্থমন্ত্রী। ট্রেন পরিষেবা উন্নত করতে আরও নয়া ট্রেন চালুর উপর জোর দিতে পারে কেন্দ্র।

আরও পড়ুন- প্রয়াত স্বামীর কুরসিতে সুনেত্রা পাওয়ার! চিনে নিন এই মারাঠা নেত্রীকে

এই বাজেটে ৩০০টিরও বেশি নতুন বন্দে ভারত ও অমৃত ভারত ট্রেন চালুর ঘোষণার সম্ভাবনা। গত বাজেটে রেলের জন্য রেকর্ড ২.৬৫ লক্ষ কোটি টাকা বরাদ্দ করা হয়েছিল। চলতি বাজেটে সেই বরাদ্দ বাড়তে পারে। নবায়নযোগ্য শক্তির ক্ষেত্রেও বড়সড় উদ্যোগ নিতে পারে কেন্দ্র সরকার। প্রধানমন্ত্রী সূর্য ঘর যোজনার আওতায় সৌরশক্তি ব্যবহারে ভর্তুকি বাড়ানো নিয়ে চিন্তা ভাবনা চলছে। বর্তমানে ২ কিলোওয়াট পর্যন্ত সৌর প্যানেলে প্রতি কিলোওয়াটে ৩০ হাজার টাকা করে মোট ৬০ হাজার টাকা ভর্তুকি দেওয়া হয়। কেন্দ্রীয় বাজেটে সেই ভর্তুকি বাড়িয়ে প্রতি কিলোওয়াটে ৪০ হাজার টাকা করা হয়, তাহলে ২ কিলোওয়াট সৌর ব্যবস্থায় মোট ভর্তুকি বেড়ে ৮০ হাজার টাকা হতে পারে। এতে সাধারণ মধ্যবিত্ত পরিবারে বিদ্যুৎ খরচ উল্লেখযোগ্য ভাবে হ্রাস পাবে।

স্বাস্থ্য খাতেও আয়ুষ্মান ভারত প্রকল্পের পরিধি আরও বাড়ানোর পরিকল্পনা রয়েছে কেন্দ্রের। বিনামূল্যে চিকিৎসা পরিষেবার বয়সসীমা ৭০ বছর থেকে কমিয়ে ৬০ বছর করা হতে পারে, ফলে আরও বেশি প্রবীণ নাগরিক এই প্রকল্পের আওতায় আসবেন।